கேள்வி: பார்ன்ஸ் அறிக்கை என்பது என்ன?
பதில்: பார்ன்ஸ் அறிக்கை (ஆங்கிலம்: ''Barnes Report''; மலாய் மொழி: ''Laporan Barnes 1950'') என்பது பிரித்தானிய மலாயா ஒரு தேசிய கல்வி முறையை உருவாக்குவதற்காக 1951-ஆம் ஆண்டு முன்வைக்கப்பட்ட பிரித்தானிய திட்டத்தின் ஓர் அறிக்கை ஆகும்.Page 17. Pelan Induk Pembangunan Pendidikan. Ministry of Education of Malaysia. மலேசிய சீனர் ஆதரிக்கப்பட்ட பென்-வு அறிக்கை ''(Fenn-Wu Report)'' மலேசிய மலாயர் ஒப்புதலைப் பெறவில்லை. இறுதியில், ஆங்கில வழி ''தேசியப் பள்ளிகள்'' குறித்த பார்ன்ஸ் அறிக்கையின் பரிந்துரைகள் 1952-ஆம் ஆண்டு கல்வி ஆணையின் ''(1952 Education Ordinance)'' மூலம் செயல்படுத்தப்பட்டன. இந்த 1952-ஆம் ஆண்டு கல்விச் சட்டம் மலேசிய சீனர் கடுமையான எதிர்ப்புகளைச் சந்தித்தது. மலாய் மொழி அல்லாத பிற மொழிப் பள்ளிகளுக்கான முன்னெடுப்புகள் இல்லாததால் மலேசிய சீனர் வருத்தம் அடைந்தனர்.
கேள்வி: பார்ன்ஸ் அறிக்கை - வரலாறு குறித்து விரிவாக சொல்லுங்கள்.
பதில்: 1957-ஆம் ஆண்டு, பிரித்தானிய மலாயா ஆட்சி முடிவடைவதற்கு முன்பு, மலாயாவின் கல்வி 1951-ஆம் ஆண்டு பார்ன்ஸ் அறிக்கையுடன் மறுசீரமைக்கப்பட்டது. மலாயாவில் உள்ள மக்களின் அரசியல் மற்றும் சமூக-பொருளாதார இலக்குகளுக்குப் பொருத்தமான ஒரு கொள்கையை பிரித்தானிய மலாயா விரும்பியது. அந்தக் கட்டத்தில் மலாயாவில் மலேசிய மலாயர், மலேசிய சீனர் மற்றும் மலேசிய இந்தியர் என மூன்று முக்கிய இனச் சமூகங்கள் இருந்தன.
கேள்வி: பார்ன்ஸ் அறிக்கை - தாய்மொழிகளுக்கு அங்கீகாரம் குறித்து விரிவாக சொல்லுங்கள்.
பதில்: மலாய் மொழி மற்றும் ஆங்கிலம் 6 ஆண்டுகள் தொடக்கக் கல்வி வழங்கும் ஒரு தேசிய பள்ளி முறையை பார்ன்ஸ் அறிக்கை பரிந்துரைத்தது. காலப்போக்கில், சீன மொழி மற்றும் தமிழ் தனித்தனி பள்ளிகளுக்கான கோரிக்கை குறைந்து மறைந்துவிடும் என்று நம்பப்பட்டது. இருப்பினும் பார்ன்ஸ் அறிக்கைக்கு மலேசிய சீனர் ஆதரவு வழங்கவில்லை. மலாய் மொழி என்பது முதன்மை மொழி எனும் அடிப்படை பரிந்துரையை சீனர் சமூகம் ஏற்றுக்கொண்டது. இருப்பினும், மலாயாவின் தேசிய அடையாளத்தின் முக்கியக் கூறுகளாக சீன மொழி, தமிழ் அங்கீகரிக்கப்பட வேன்டும்; அதற்கான சில முன்னெடுப்புகளும் இருக்க வேண்டும் என்று பரிந்துரைக்கப்பட்டது.
கேள்வி: பார்ன்ஸ் அறிக்கை - சீன—தமிழ்ப் பள்ளிகளில் மும்மொழித் திட்டம் பற்றி விளக்கவும்.
பதில்: இன உணர்வுகளை அமைதிப்படுத்த, மலாய் பள்ளிகளில் மலாய் மொழி மற்றும் ஆங்கிலம் அனுமதிக்கும் வகையில் மாற்றியமைக்கப்பட்ட ஒரு கோட்பாட்டை பிரித்தானிய மலாயா அங்கீகரித்தது. அதே வேளையில் தமிழ் மற்றும் சீனப் பள்ளிகளில் (தமிழ்-மலாய்-ஆங்கிலம் அல்லது சீனம்-மலாய்-ஆங்கிலம்) மும்மொழிகள் கற்பிக்கப்படும் என்றும் பரிந்துரைத்தது. அனைத்துப் பள்ளிகளுக்கும் பொதுவான ஒரு பாடத்திட்டம் பரிந்துரைக்கப்பட்டது. அந்த வகையில், பின்னர் காலத்தில் மலாயாவில் ஒரு தேசிய பள்ளி முறைமை உருவாகும் என்றும் எதிர்பார்க்கப்பட்டது. இறுதியில் பார்ன்ஸ் அறிக்கை தோல்வி அடைந்தது. 1955-ஆம் ஆண்டில், மலேசிய விடுதலை நாள் இரண்டு ஆண்டுகளுக்கு முன்பு, ரசாக் அறிக்கை அங்கீகரிக்கப்பட்டது. ரசாக் அறிக்கை என்பது மலாய் மொழி அடிப்படையாகக் கொண்ட ஒரு தேசியக் கல்வி முறையாகும். அந்த முறையில் மலாய் மொழி முதன்மைக் கற்பித்தல் மொழியாக அமையப் பெற்றது.